शिकारियों का लालच और विकास का आतंक न केवल प्रक्रति को उजाड़ता है बल्कि जानवरों को भी अप्राकृतिक बनने को मजबूर करता है. ‘बंदरों का आतंक’ कहानी भी बहुत दिलचस्प है. इसमें बंदरों की एक ऐसी शैतान टोली के कारनामे को बताया गया है, जो अपने बगीचे और डहेलिए के फूलों से प्रेम करने वाली एक महिला के जान के दुश्मन बन जाते हैं. ‘दादा जी का बाघ’ कहानी रोचक होने के साथ इंसान और जानवर के संबंध को भी खूबसूरती से सामने रखती है. जंगले में मिले एक बाघ के बच्चे को अपने साथ प्यार से पालने का यह नतीजा होता है कि वह पूरी तरह पालतू बन जाता है. इस कहानी का अप्रत्याशित अंत हमें चौंकाता है. ‘शुतुरमुर्ग और दादाजी का मुकाबला’ भी एक बहुत रोमांचक कहानी है. इसमें एक पल लगने लगता है कि शुतुरमुर्ग कहानी के पात्र दादा जी को घायल कर ही देगी कि तभी उनका पालतू कुत्ता आ जाता है और उनकी जान बच जाती है. कहानी ‘बदला बिल्लौरी’ में गरीब बिन्या को परेशान करने वाली मैडम का अंत कैसा होता है, यह पड़ने लायक है. ‘कौए के रंग अनेक’ एक मजेदार कहानी है, इसमें कौए की हरकतों और उसकी सोच गुदगुदाती है. ‘छोटे बड़े जानवर प्यारे’ कहानी में लेखक की आपबीती जिंदगी की झलक मिलती है.